આ પૂર્વભૂમિકા સાથે વર્તમાન યુગમાં કૃષ્ણ જન્મોત્સવને અનુલક્ષીને પ્રતિજ્ઞારૂપે એવો મંત્રઘોષ કરવો જોઈએ કે, જયાં જયાં કૃષ્ણજન્મ ઉજવશું ત્યાં ત્યાં બધે જ કૃષ્ણ-સંસ્કૃતિ તેમજ કૃષ્ણ-નીતિની આપણા નગર નગર અને ઘરઘરમાં પુન:પ્રતિષ્ઠા માટે શ્રી કૃષ્ણ સંકુલ ઊભાં કરશું. વાસ્તવિકતાથી નાસતા રહીને આજના જેવા કૃત્રિમ તેમજ નિરર્થક મનોરંજનના દેખાવ પૂરતા લપેડા કર્યા કરવાને બદલે દેશભરમાં કૃષ્ણત્વ અને કૃષ્ણનીતિના જોશીલાં અભિયાન આરંભશું.. અત્યારે જે રીતે ‘શોભાયાત્રા’ યોજાય છે તેમાં રામમંદિર નિર્માણની ખ્વાહિસને પ્રબળતા બક્ષે અને કૃષ્ણપ્રેમીઓને જોમ બક્ષે એવો પ્રચંડ પડઘો નિષ્પન્ન થતો નથી!